
<RepeatBlock-Amend><Amend>Tarkistus		<NumAm>19</NumAm>
<RepeatBlock-By><Members>Isabel Serra Sánchez</Members>
</RepeatBlock-By>
<DocAmend>Ehdotus asetukseksi</DocAmend>
<Article>–</Article>
	

	
	Hylkäämisehdotus

	
	Euroopan parlamentti hylkää komission ehdotuksen.


Or. <Original>{EN}en</Original>
</Amend>
<Amend>Tarkistus		<NumAm>20</NumAm>
<RepeatBlock-By><Members>Sibylle Berg, Martin Sonneborn</Members>
</RepeatBlock-By>
<DocAmend>Ehdotus asetukseksi</DocAmend>
<Article>Otsikko 1</Article>
	

	Komission teksti
	Tarkistus

	Ehdotus
EUROOPAN PARLAMENTIN JA NEUVOSTON ASETUS
asetuksen (EU) 2021/1232 muuttamisesta sen soveltamisajan jatkamiseksi
(ETA:n kannalta merkityksellinen teksti)
	Poistetaan.


Or. <Original>{EN}en</Original>
<TitreJust>Perustelu</TitreJust>
Tällä toimenpiteellä jatkettaisiin vapaaehtoista seulontaa, ja juuri sitä neuvosto vaatii ”pitkän aikavälin oikeudellisessa kehyksessä”, josta neuvotellaan parhaillaan trilogissa. Parlamentti on lähes yksimielisesti äänestänyt tätä vastaan, ja se vaatii epäiltyjen henkilöiden kohdennettua seulontaa. Tämän asetuksen hyväksyminen heikentäisi parlamentin asemaa trilogissa. Tämän asetuksen voimassaoloa ei pitäisi jatkaa senkään vuoksi, että voitaisiin lopultakin poistaa oikeudellinen porsaanreikä, joka mahdollisti yksityisen viestinnän massavalvonnan keskeyttämällä olemassa olevien oikeuksien soveltamisen.
</Amend>
<Amend>Tarkistus		<NumAm>21</NumAm>
<RepeatBlock-By><Members>António Tânger Corrêa, Jorge Buxadé Villalba</Members>
</RepeatBlock-By>
<DocAmend>Ehdotus asetukseksi</DocAmend>
<Article>Johdanto-osan 1 kappale</Article>
	

	Komission teksti
	Tarkistus

	(1)	Euroopan parlamentin ja neuvoston asetuksessa (EU) 2021/12322 säädetään väliaikaisesta järjestelystä, joka koskee tiettyjen yleisesti saatavilla olevien, henkilöiden välisten viestintäpalvelujen tarjoajien mahdollisuuksia käyttää teknologioita verkossa tapahtuvan lapsiin kohdistuvan seksuaaliväkivallan torjumiseksi, siihen asti kun pitkän aikavälin oikeudellinen kehys koskien verkossa tapahtuvan lasten seksuaalisen hyväksikäytön ehkäisemistä ja torjuntaa, jäljempänä ’pitkän aikavälin oikeudellinen kehys’, on hyväksytty. Kyseistä asetusta, sellaisena kuin se on muutettuna asetuksella (EU) 2024/1307, sovelletaan 3 päivään huhtikuuta 2026.
	(1)	Euroopan parlamentin ja neuvoston asetuksessa (EU) 2021/12322 säädetään väliaikaisesta ja tiukasti rajatusta järjestelystä, joka koskee tiettyjen yleisesti saatavilla olevien, henkilöiden välisten viestintäpalvelujen tarjoajien mahdollisuuksia käyttää vapaaehtoisesti teknologioita verkossa tapahtuvan lapsiin kohdistuvan seksuaaliväkivallan torjumiseksi, siihen asti kun pitkän aikavälin oikeudellinen kehys koskien verkossa tapahtuvan lasten seksuaalisen hyväksikäytön ehkäisemistä ja torjuntaa, jäljempänä ’pitkän aikavälin oikeudellinen kehys’, on hyväksytty. Siihen ei sisälly viestien yleistä havaitsemista, valvontaa tai suodatusta koskevaa velvoitetta. Kyseistä asetusta, sellaisena kuin se on muutettuna asetuksella (EU) 2024/1307, sovelletaan 3 päivään huhtikuuta 2026.

	_________________
	_________________

	2 Euroopan parlamentin ja neuvoston asetus (EU) 2021/1232, annettu 14 päivänä heinäkuuta 2021, tilapäisestä poikkeuksesta direktiivin 2002/58/EY tiettyihin säännöksiin siltä osin kuin on kyse teknologioista, joita numeroista riippumattomien henkilöiden välisten viestintäpalvelujen tarjoajat käyttävät henkilötietojen ja muiden tietojen käsittelyyn verkossa tapahtuvan lasten seksuaalisen hyväksikäytön torjumiseksi (EUVL L 274, 30.7.2021, s. 41, ELI: http://data.europa.eu/eli/reg/2021/1232/oj).
	2 Euroopan parlamentin ja neuvoston asetus (EU) 2021/1232, annettu 14 päivänä heinäkuuta 2021, tilapäisestä poikkeuksesta direktiivin 2002/58/EY tiettyihin säännöksiin siltä osin kuin on kyse teknologioista, joita numeroista riippumattomien henkilöiden välisten viestintäpalvelujen tarjoajat käyttävät henkilötietojen ja muiden tietojen käsittelyyn verkossa tapahtuvan lasten seksuaalisen hyväksikäytön torjumiseksi (EUVL L 274, 30.7.2021, s. 41, ELI: http://data.europa.eu/eli/reg/2021/1232/oj).


Or. <Original>{EN}en</Original>
</Amend>
<Amend>Tarkistus		<NumAm>22</NumAm>
<RepeatBlock-By><Members>António Tânger Corrêa, Jorge Buxadé Villalba</Members>
</RepeatBlock-By>
<DocAmend>Ehdotus asetukseksi</DocAmend>
<Article>Johdanto-osan 3 kappale</Article>
	

	Komission teksti
	Tarkistus

	(3)	On tärkeää, että verkossa tapahtuvaa lasten seksuaalista hyväksikäyttöä voidaan torjua tehokkaasti ja sovellettavien unionin oikeuden sääntöjen, mukaan lukien asetuksessa (EU) 2021/1232 säädetyt edellytykset, mukaisesti keskeytyksettä siihen asti kun pitkän aikavälin oikeudellinen kehys on hyväksytty ja sitä sovelletaan.
	(3)	On tärkeää, että verkossa tapahtuvaa lasten seksuaalista hyväksikäyttöä voidaan torjua tehokkaasti ja noudattaen kaikilta osin unionin oikeutta ja perusoikeuskirjaa, mukaan lukien tarpeellisuus- ja suhteellisuusperiaatteet, viestinnän luottamuksellisuus ja henkilötietojen suoja, sekä asetuksessa (EU) 2021/1232 säädettyjä edellytyksiä, siihen asti kun pitkän aikavälin oikeudellinen kehys on hyväksytty ja sitä sovelletaan.


Or. <Original>{EN}en</Original>
</Amend>
<Amend>Tarkistus		<NumAm>23</NumAm>
<RepeatBlock-By><Members>Markéta Gregorová</Members>
<AuNomDe>{Verts/ALE}Verts/ALE-ryhmän puolesta</AuNomDe>
</RepeatBlock-By>
<DocAmend>Ehdotus asetukseksi</DocAmend>
<Article>Johdanto-osan 3 kappale</Article>
	

	Komission teksti
	Tarkistus

	(3)	On tärkeää, että verkossa tapahtuvaa lasten seksuaalista hyväksikäyttöä voidaan torjua tehokkaasti ja sovellettavien unionin oikeuden sääntöjen, mukaan lukien asetuksessa (EU) 2021/1232 säädetyt edellytykset, mukaisesti keskeytyksettä siihen asti kun pitkän aikavälin oikeudellinen kehys on hyväksytty ja sitä sovelletaan.
	(3)	On tärkeää, että verkossa tapahtuvaa lasten seksuaalista hyväksikäyttöä voidaan torjua tehokkaasti ja sovellettavien unionin oikeuden sääntöjen, mukaan lukien asetuksessa (EU) 2021/1232 säädetyt edellytykset, mukaisesti keskeytyksettä siihen asti kun pitkän aikavälin oikeudellinen kehys on hyväksytty ja sitä sovelletaan. Pitkän aikavälin kehyksen hyväksymistä ei pitäisi sitoa tähän asetukseen ja sen voimassaolon jatkamiseen.


Or. <Original>{EN}en</Original>
</Amend>
<Amend>Tarkistus		<NumAm>24</NumAm>
<RepeatBlock-By><Members>Georgiana Teodorescu</Members>
</RepeatBlock-By>
<DocAmend>Ehdotus asetukseksi</DocAmend>
<Article>Johdanto-osan 3 a kappale (uusi)</Article>
	

	Komission teksti
	Tarkistus

	
	(3 a)	Tämän asetuksen soveltaminen olisi tiukasti rajattava sellaisiin teknologioihin, joilla ei heikennetä tai ohiteta päästä päähän -salausta. Kaikissa tämän poikkeuksen nojalla toteutettavissa toimenpiteissä täytyy kunnioittaa yksityisyyden suojan keskeisiä periaatteita ja viestinnän luottamuksellisuutta, sellaisina kuin ne vahvistetaan perusoikeuskirjassa.


Or. <Original>{EN}en</Original>
</Amend>
<Amend>Tarkistus		<NumAm>25</NumAm>
<RepeatBlock-By><Members>António Tânger Corrêa, Jorge Buxadé Villalba</Members>

<DocAmend>Ehdotus asetukseksi</DocAmend>
<Article>Johdanto-osan 3 a kappale (uusi)</Article>
	

	Komission teksti
	Tarkistus

	
	(3 a)	Asetuksessa (EU) 2021/1232 säädetty poikkeus perustuu vapaaehtoiseen järjestelyyn. Tällä voimassaolon jatkamisella ei luoda eikä sen voida tulkita luovan lisävelvoitteita palveluntarjoajille eikä sellaisia velvollisuuksia, joiden noudattamatta jättäminen voisi johtaa seuraamuksiin, seuraamusmaksuihin tai vastuuseen siitä, ettei tällaisia teknologioita ole otettu käyttöön.


Or. <Original>{EN}en</Original>
</Amend>
<Amend>Tarkistus		<NumAm>26</NumAm>
<RepeatBlock-By><Members>Sebastian Tynkkynen</Members>
</RepeatBlock-By>
<DocAmend>Ehdotus asetukseksi</DocAmend>
<Article>Johdanto-osan 3 a kappale (uusi)</Article>
	

	Komission teksti
	Tarkistus

	
	(3 a)	Painottaa lasten suojelemisen olevan elintärkeä osa länsimaista yhteiskuntaa. Internetin turvallisuuden varmistamiseksi on kuitenkin elintärkeää, että kaikki toimet lasten suojelemiseksi tehdään sellaisiin teknologisiin ratkaisuihin pohjautuen, jotka eivät kohtuuttomasti vahingoita yksityisyydensuojaa.


Or. <Original>{FI}fi</Original>
</Amend>
<Amend>Tarkistus		<NumAm>27</NumAm>
<RepeatBlock-By><Members>António Tânger Corrêa, Jorge Buxadé Villalba</Members>
</RepeatBlock-By>
<DocAmend>Ehdotus asetukseksi</DocAmend>
<Article>Johdanto-osan 3 b kappale (uusi)</Article>
	

	Komission teksti
	Tarkistus

	
	(3 b)	Asetuksen (EU) 2021/1232 soveltamisajan jatkaminen ei saisi johtaa lainvalvontatehtävien ulkoistamiseen yksityisille tahoille eikä tehdä palveluntarjoajista byrokraattisen järjestelmän yksityisiä vahtikoiria. Rikosoikeuteen liittyvät tutkinta-, syytteeseenpano- ja täytäntöönpanotoimet ovat edelleen toimivaltaisten viranomaisten vastuulla.


Or. <Original>{EN}en</Original>
</Amend>
<Amend>Tarkistus		<NumAm>28</NumAm>
<RepeatBlock-By><Members>António Tânger Corrêa, Jorge Buxadé Villalba</Members>
</RepeatBlock-By>
<DocAmend>Ehdotus asetukseksi</DocAmend>
<Article>Johdanto-osan 3 c kappale (uusi)</Article>
	

	Komission teksti
	Tarkistus

	
	(3 c)	Pelkkä palveluntarjoajien toteuttamien vapaaehtoisten havaitsemistoimenpiteiden olemassaolo ei vapauta lainsäätäjiä sen varmistamisesta, että missä tahansa väliaikaisessa poikkeuksessa kunnioitetaan kaikilta osin unionin oikeuden mukaista yleisen valvonnan kieltoa ja perusoikeuskirjan 7 ja 8 artiklan vaatimuksia.


Or. <Original>{EN}en</Original>
</Amend>
<Amend>Tarkistus		<NumAm>29</NumAm>
<RepeatBlock-By><Members>Markéta Gregorová</Members>
<AuNomDe>{Verts/ALE}Verts/ALE-ryhmän puolesta</AuNomDe>
</RepeatBlock-By>
<DocAmend>Ehdotus asetukseksi</DocAmend>
<Article>Johdanto-osan 4 kappale</Article>
	

	Komission teksti
	Tarkistus

	(4)	Näissä olosuhteissa asetus (EU) 2021/1232 olisi muutettava sen soveltamisajan jatkamiseksi ajaksi, joka on rajoitettu siihen, mikä on ehdottoman välttämätöntä pitkän aikavälin oikeudellisen kehyksen hyväksymiseksi ja sen soveltamisen aloittamiseksi.
	(4)	Komissio ei ole onnistunut esittämään näyttöä poikkeuksen tehokkuudesta ja oikeasuhteisuudesta kummassakaan sen täytäntöönpanokertomuksista. Kertomuksissa korostetaan, että palveluja käyttää väärin käyttäjien suppea vähemmistö, millä ei voida itsessään perustella kaikkien käyttäjien viestien sisältötietojen ja niihin liittyvien liikennetietojen summittaista käsittelyä. Kertomuksissa ei myöskään esitetä näyttöä poikkeuksen tarpeellisuudesta eikä näytetä toteen sen tehokkuutta uuden verkossa tapahtuvaan lasten seksuaaliseen hyväksikäyttöön liittyvän materiaalin tai lasten seksuaalisiin tarkoituksiin houkuttelemisen havaitsemisessa ja poistamisessa. Sen vuoksi uusi materiaali ja lasten houkutteleminen seksuaalisiin tarkoituksiin olisi poistettava soveltamisalasta.


Or. <Original>{EN}en</Original>
</Amend>
<Amend>Tarkistus		<NumAm>30</NumAm>
<RepeatBlock-By><Members>Irena Joveva, Nikola Minchev</Members>
</RepeatBlock-By>
<DocAmend>Ehdotus asetukseksi</DocAmend>
<Article>Johdanto-osan 4 kappale</Article>
	

	Komission teksti
	Tarkistus

	(4)	Näissä olosuhteissa asetus (EU) 2021/1232 olisi muutettava sen soveltamisajan jatkamiseksi ajaksi, joka on rajoitettu siihen, mikä on ehdottoman välttämätöntä pitkän aikavälin oikeudellisen kehyksen hyväksymiseksi ja sen soveltamisen aloittamiseksi.
	(4)	Näissä olosuhteissa ja vuoden 2025 täytäntöönpanokertomuksessa (COM(2025) 740 final) yksilöidyn, tietojen keruussa ja ilmoittamisessa ilmenneen merkittävän puutteen vuoksi asetus (EU) 2021/1232 olisi muutettava, myös sen soveltamisajan jatkamiseksi 3 päivään tammikuuta 2027 saakka. Tällaisen jatkamisen olisi oltava poikkeuksellinen ja rajoitettu siihen, mikä on ehdottoman välttämätöntä pitkän aikavälin oikeudellisen kehyksen hyväksymiseksi ja sen soveltamisen aloittamiseksi.


Or. <Original>{EN}en</Original>
</Amend>
<Amend>Tarkistus		<NumAm>31</NumAm>
<RepeatBlock-By><Members>António Tânger Corrêa, Jorge Buxadé Villalba</Members>
</RepeatBlock-By>
<DocAmend>Ehdotus asetukseksi</DocAmend>
<Article>Johdanto-osan 4 kappale</Article>
	

	Komission teksti
	Tarkistus

	(4)	Näissä olosuhteissa asetus (EU) 2021/1232 olisi muutettava sen soveltamisajan jatkamiseksi ajaksi, joka on rajoitettu siihen, mikä on ehdottoman välttämätöntä pitkän aikavälin oikeudellisen kehyksen hyväksymiseksi ja sen soveltamisen aloittamiseksi.
	(4)	Näissä olosuhteissa asetus (EU) 2021/1232 olisi muutettava sen soveltamisajan jatkamiseksi ajaksi, joka on rajoitettu siihen, mikä on ehdottoman välttämätöntä pitkän aikavälin oikeudellisen kehyksen hyväksymiseksi ja sen soveltamisen aloittamiseksi, laajentamatta poikkeuksen aineellista soveltamisalaa, ottamatta käyttöön uusia velvoitteita ja muuttamatta palveluntarjoajien mahdollisesti toteuttamien toimenpiteiden vapaaehtoista luonnetta.


Or. <Original>{EN}en</Original>
</Amend>
<Amend>Tarkistus		<NumAm>32</NumAm>
<RepeatBlock-By><Members>Irena Joveva, Nikola Minchev</Members>
</RepeatBlock-By>
<DocAmend>Ehdotus asetukseksi</DocAmend>
<Article>Johdanto-osan 4 a kappale (uusi)</Article>
	

	Komission teksti
	Tarkistus

	
	(4 a)	Euroopan parlamentin ja neuvoston asetuksessa (EU) 2021/1232 säädetty väliaikainen järjestely olisi rajoitettava sellaisiin vakiintuneisiin, yksityisyyttä mahdollisimman vähän loukkaaviin teknologioihin, joita käytetään asetuksessa (EU) 2016/679 säädetyn asianmukaisen oikeusperustan nojalla ja jotka eivät edellytä viestien salauksen järjestelmällistä purkamista tai haavoittuvuuksien luomista päästä päähän -salaukseen. Havaitseminen olisi rajoitettava sellaisiin teknologioihin, jotka jättävät sisällön huomiotta tai joita käytetään paikallistasolla ennen salausta. Tällaisiin käyttöön otettuihin teknologioihin ei saisi sisältyä tekstiä sisältävien viestien järjestelmällistä suodatusta tai seulontaa, vaan niissä pitäisi katsoa yksittäisiä viestejä vain, jos ilmenee konkreettisia epäilyjä herättäviä seikkoja. Jotta voidaan varmistaa viimeisimmän teknisen kehityksen mukainen luotettavuus, palveluntarjoajien ei pitäisi ottaa käyttöön havaitsemisvälineitä, elleivät ne pysty osoittamaan, että tällaisten välineiden tuottamien väärien positiivisten osumien virhetaso on enintään 0,1 prosenttia.


Or. <Original>{EN}en</Original>
</Amend>
<Amend>Tarkistus		<NumAm>33</NumAm>
<RepeatBlock-By><Members>Irena Joveva, Nikola Minchev</Members>
</RepeatBlock-By>
<DocAmend>Ehdotus asetukseksi</DocAmend>
<Article>Johdanto-osan 4 b kappale (uusi)</Article>
	

	Komission teksti
	Tarkistus

	
	(4 b)	Mitään tässä asetuksessa ei pitäisi tulkita siten, että sillä sallittaisiin päästä päähän -salauksen heikentäminen tai vaadittaisiin sitä, ja havaitsemisteknologiat olisi suunniteltava niin, että niissä kunnioitetaan tällaisen salauksen eheyttä eikä edellytetä takaportin luomista. Mahdollisen seulonnan olisi koskettava ainoastaan videoita ja kuvia tiedossa olevan lasten seksuaaliseen hyväksikäyttöön liittyvän materiaalin havaitsemiseksi.


Or. <Original>{EN}en</Original>
</Amend>
<Amend>Tarkistus		<NumAm>34</NumAm>
<RepeatBlock-By><Members>Irena Joveva, Nikola Minchev</Members>
</RepeatBlock-By>
<DocAmend>Ehdotus asetukseksi</DocAmend>
<Article>Johdanto-osan 4 c kappale (uusi)</Article>
	

	Komission teksti
	Tarkistus

	
	(4 c)	Tietojen mukaan generatiivisen tekoälyn tuottaman lasten seksuaaliseen hyväksikäyttöön liittyvän materiaalin määrä on kasvanut 1 325 prosenttia, mikä edellyttää vapaaehtoisen havaitsemisen kalibrointia, jotta voidaan erottaa keinotekoinen materiaali ja välttää resurssien ohjautuminen pois välittömässä vaarassa olevilta uhreilta. Tällaisilla toimenpiteillä olisi estettävä lasten joutuminen uudelleen rikoksen uhriksi tekoälymallien välityksellä, mutta samalla olisi varmistettava, ettei tällä teknologisella kehityksellä oikeuteta yleistä valvontaa, yksityisyyttä koskevien normien höllentämistä tai päästä päähän -salauksen heikentämistä.


Or. <Original>{EN}en</Original>
</Amend>
<Amend>Tarkistus		<NumAm>35</NumAm>
<RepeatBlock-By><Members>Markéta Gregorová</Members>
<AuNomDe>{Verts/ALE}Verts/ALE-ryhmän puolesta</AuNomDe>
</RepeatBlock-By>
<DocAmend>Ehdotus asetukseksi</DocAmend>
<Article>Johdanto-osan 5 kappale</Article>
	

	Komission teksti
	Tarkistus

	(5)	Koska on tarpeen varmistaa oikeusvarmuus oikea-aikaisesti ja kun otetaan tässä asetuksessa säädetyn muutoksen rajallinen luonne eli sen soveltamisajan jatkaminen, on aiheellista säätää, että tämän asetuksen olisi tultava voimaan mahdollisimman pian.
	(5)	Asetuksessa (EU) 2021/1232 vahvistettuun alkuperäiseen kehykseen olisi tehtävä merkittäviä muutoksia. Olisi otettava käyttöön uusia rajoituksia ja suojatoimia. Käsittely olisi sallittava vain oikeusviranomaisen suorittamana ja vasta sellaisen huolellisen ja objektiivisen arvioinnin jälkeen, jossa löydetään perusteltuja syitä epäillä sellaista, vähintään epäsuoraa, yhteyttä, että yksittäiset käyttäjät tai tietty käyttäjäryhmä käyttävät kyseistä palvelua väärin joko käyttäjinä tai tietyn lasten seksuaaliseen hyväksikäyttöön liittyvää materiaalia sisältävän viestintäkanavan tilaajina. Perustellut syyt ovat luotettaviin ja laillisesti hankittuihin tietoihin perustuvia syitä, jotka viittaavat siihen, että yksittäisillä käyttäjillä tai tietyllä käyttäjäryhmällä joko käyttäjinä tai tietyn viestintäkanavan tilaajina saattaa olla yhteys, vaikka epäsuorakin tai kaukainenkin yhteys, lasten seksuaaliseen hyväksikäyttöön liittyvään materiaaliin. Yhteyden lasten seksuaaliseen hyväksikäyttöön liittyvään materiaaliin olisi katsottava olevan olemassa, jos objektiivisten todisteiden perusteella voidaan perustellusti epäillä, että tällaista materiaalia havaitaan käyttäjän palvelun käytössä. Jos kanavan toiminnan nimenomaisena tarkoituksena on lasten seksuaaliseen hyväksikäyttöön liittyvän materiaalin jakaminen, kyseisen kanavan tilaajilla olisi katsottava olevan yhteys lasten seksuaaliseen hyväksikäyttöön liittyvään materiaaliin. Perusteltuna syynä epäillä ei saisi pitää menettelyä, joka on direktiivin 2011/93/EU tai sen täytäntöönpanemiseksi annetun kansallisen lainsäädännön mukaan laillista. Tällaisen arvioinnin tekeminen edellyttää tehokasta viestintää koordinoivan viranomaisen ja palveluntarjoajan välillä.


Or. <Original>{EN}en</Original>
</Amend>
<Amend>Tarkistus		<NumAm>36</NumAm>
<RepeatBlock-By><Members>António Tânger Corrêa, Jorge Buxadé Villalba</Members>
</RepeatBlock-By>
<DocAmend>Ehdotus asetukseksi</DocAmend>
<Article>Johdanto-osan 5 kappale</Article>
	

	Komission teksti
	Tarkistus

	(5)	Koska on tarpeen varmistaa oikeusvarmuus oikea-aikaisesti ja kun otetaan tässä asetuksessa säädetyn muutoksen rajallinen luonne eli sen soveltamisajan jatkaminen, on aiheellista säätää, että tämän asetuksen olisi tultava voimaan mahdollisimman pian.
	(5)	Koska on tarpeen varmistaa oikeusvarmuus oikea-aikaisesti ja kun otetaan tässä asetuksessa säädetyn muutoksen rajallinen luonne, sitä ei saisi tulkita siten, että sillä muutettaisiin asetuksen (EU) 2021/1232 täytäntöönpanoarkkitehtuuria tai annettaisiin uusia täytäntöönpanovaltuuksia palveluntarjoajiin nähden.


Or. <Original>{EN}en</Original>
</Amend>
<Amend>Tarkistus		<NumAm>37</NumAm>
<RepeatBlock-By><Members>Markéta Gregorová</Members>
<AuNomDe>{Verts/ALE}Verts/ALE-ryhmän puolesta</AuNomDe>
</RepeatBlock-By>
<DocAmend>Ehdotus asetukseksi</DocAmend>
<Article>Johdanto-osan 5 a kappale (uusi)</Article>
	

	Komission teksti
	Tarkistus

	
	(5 a)	Asetuksen (EU) 2021/1232 2 artiklassa esitettyä lasten seksuaaliseen hyväksikäyttöön liittyvän materiaalin määritelmää on tulkittava direktiivi 2011/93/EU huomioon ottaen. Niinpä määritelmän ulkopuolelle jätetään vapaaehtoisuuteen perustuva samanikäisten kumppanien välinen yksityinen kanssakäyminen sekä suojaikärajan saavuttaneet lapset ja heidän kumppaninsa edellyttäen, että kuviin ei liity minkäänlaista hyväksikäyttöä tai riistoa eikä pornografisesta esityksestä anneta rahaa tai muuta korvausta tai vastiketta ja että kuvia ei ole levitetty ilman osapuolten suostumusta. Samoin lääketieteellisiin tai tieteellisiin tarkoituksiin tuotetut kuvat, jotka voidaan pitävästi todistaa sellaisiksi, olisi jätettävä lasten seksuaaliseen hyväksikäyttöön liittyvän materiaalin määritelmän ulkopuolelle.


Or. <Original>{EN}en</Original>
</Amend>
<Amend>Tarkistus		<NumAm>38</NumAm>
<RepeatBlock-By><Members>Sebastian Tynkkynen</Members>
</RepeatBlock-By>
<DocAmend>Ehdotus asetukseksi</DocAmend>
<Article>Johdanto-osan 5 a kappale (uusi)</Article>
	

	Komission teksti
	Tarkistus

	
	(5 a)	Katsoo, että nykyinen, asetukseen (EU) 2021/ 1232 perustuva toimintatapa, jossa tiettyjen numeroista riippumattomien henkilöiden välisten viestintäpalvelujen tarjoajat vapaaehtoisesti käyttävät teknologiaa havaitakseen verkossa tapahtuvaa lasten seksuaalista hyväksikäyttöä palveluissaan ja ilmoittavat siitä viranomaisille, on oikeasuhtainen lastensuojelun ja yksityisyydensuojan kannalta. Tätä toimintatapaa olisi sovellettava myös pysyvässä lainsäädäntökehyksessä.


Or. <Original>{FI}fi</Original>
</Amend>
<Amend>Tarkistus		<NumAm>39</NumAm>
<RepeatBlock-By><Members>António Tânger Corrêa, Jorge Buxadé Villalba</Members>
</RepeatBlock-By>
<DocAmend>Ehdotus asetukseksi</DocAmend>
<Article>Johdanto-osan 5 a kappale (uusi)</Article>
	

	Komission teksti
	Tarkistus

	
	(5 a)	Millään tässä asetuksessa ei pitäisi kieltää, heikentää tai kiertää päästä päähän -salausta, eikä palveluntarjoajia saisi estää tai yrittää estää tarjoamasta päästä päähän salattuja palveluja.


Or. <Original>{EN}en</Original>
</Amend>
<Amend>Tarkistus		<NumAm>40</NumAm>
<RepeatBlock-By><Members>Markéta Gregorová</Members>
<AuNomDe>{Verts/ALE}Verts/ALE-ryhmän puolesta</AuNomDe>
</RepeatBlock-By>
<DocAmend>Ehdotus asetukseksi</DocAmend>
<Article>Johdanto-osan 5 b kappale (uusi)</Article>
	

	Komission teksti
	Tarkistus

	
	(5 b)	Palveluntarjoajien olisi myös otettava asiaankuuluvasti huomioon, ettei tekstiviestejä tai metadataa seulovia teknologioita enää sallita. Seulonnan olisi koskettava ainoastaan videoita ja kuvia tiedossa olevan lasten seksuaaliseen hyväksikäyttöön liittyvän materiaalin havaitsemiseksi. Tällaiseen seulontaan käytettävien teknologioiden virhetason olisi oltava yksi 50 miljardista, ja niiden olisi edustettava viimeisintä teknistä kehitystä. Niiden olisi perustuttava olemassa oleviin teknologioihin, erityisesti tiedossa olevan verkossa tapahtuvan lasten seksuaalisen hyväksikäytön hash-tiivisteiden käyttöön.


Or. <Original>{EN}en</Original>
</Amend>
<Amend>Tarkistus		<NumAm>41</NumAm>
<RepeatBlock-By><Members>António Tânger Corrêa, Jorge Buxadé Villalba</Members>
</RepeatBlock-By>
<DocAmend>Ehdotus asetukseksi</DocAmend>
<Article>Johdanto-osan 5 b kappale (uusi)</Article>
	

	Komission teksti
	Tarkistus

	
	(5 b)	Tähän väliaikaiseen järjestelyyn liittyvässä tilastoraportoinnissa olisi kunnioitettava toissijaisuutta ja vältettävä keskittämistä, eikä siinä pitäisi vaatia lapsia koskevien arkaluonteisten tietoryhmien, kuten ”sukupuolta” koskevien tietojen, keräämistä tai raportointia; olisi varmistettava, että aggregoitujen tietojen julkaisemisessa tai toimittamisessa noudatetaan tarpeellisuuteen ja suhteellisuuteen perustuvaa lähestymistapaa eikä siinä aseteta jäsenvaltioille tarpeettomia rasitteita ja velvoitteita.


Or. <Original>{EN}en</Original>
</Amend>
<Amend>Tarkistus		<NumAm>42</NumAm>
<RepeatBlock-By><Members>Markéta Gregorová</Members>
<AuNomDe>{Verts/ALE}Verts/ALE-ryhmän puolesta</AuNomDe>
</RepeatBlock-By>
<DocAmend>Ehdotus asetukseksi</DocAmend>
<Article>Johdanto-osan 5 c kappale (uusi)</Article>
	

	Komission teksti
	Tarkistus

	
	(5 c)	Mitään tässä asetuksessa ei pitäisi tulkita niin, että sillä kiellettäisiin päästä päähän -salaus tai heikennettäisiin sitä. Seulontaa koskevaa poikkeusta ei pitäisi soveltaa salattuihin sähköisen viestinnän palveluihin.


Or. <Original>{EN}en</Original>
</Amend>
<Amend>Tarkistus		<NumAm>43</NumAm>
<RepeatBlock-By><Members>António Tânger Corrêa, Jorge Buxadé Villalba</Members>
</RepeatBlock-By>
<DocAmend>Ehdotus asetukseksi</DocAmend>
<Article>Johdanto-osan 7 a kappale (uusi)</Article>
	

	Komission teksti
	Tarkistus

	
	(7 a)	Komission 19 päivänä joulukuuta 2023 ja 27 päivänä marraskuuta 2025 antamissa täytäntöönpanokertomuksissa, jäljempänä ’vuosien 2023 ja 2025 täytäntöönpanokertomukset’, ei esitetä vakuuttavaa näyttöä tämän poikkeuksen oikeasuhteisuudesta, eikä niissä ole riittävän yksityiskohtaista tietoa havaitun lasten seksuaaliseen hyväksikäyttöön liittyvän materiaalin eri luokista tai siitä, ovatko ilmoitetut havaitsemiset tulosta palveluntarjoajien toteuttamista vapaaehtoisista toimenpiteistä vai auttavien puhelinten tai käyttäjien ilmoituksista. Tällainen selkeyden puute herättää vakavia kysymyksiä kalliin EU:n viraston perustamisen tarpeellisuudesta ja lisäarvosta tulevaisuudessa, varsinkin kun otetaan huomioon, että palveluntarjoajien toteuttamien havaitsemistoimien selvä enemmistö näyttää perustuvan ensisijaisesti Yhdysvaltain lainsäädännöstä johtuviin velvoitteisiin.


Or. <Original>{EN}en</Original>
</Amend>
<Amend>Tarkistus		<NumAm>44</NumAm>
<RepeatBlock-By><Members>Irena Joveva, Nikola Minchev</Members>
</RepeatBlock-By>
<DocAmend>Ehdotus asetukseksi</DocAmend>
<Article>1 artikla – 1 kohta</Article>
<DocAmend2>Asetus (EU) 2021/1232</DocAmend2>
<Article2>Korvataan 10 artiklan toinen kohta seuraavasti:</Article2>
	

	Komission teksti
	Tarkistus

	”Sitä sovelletaan 3 päivään huhtikuuta 2028.”
	”Sitä sovelletaan 3 päivään tammikuuta 2027. Komissio toimittaa lokakuuhun 2026 mennessä riippumattoman arvioinnin, jossa arvioidaan nimenomaisesti käytettyjen teknologioiden vaikutusta päästä päähän salattujen viestien suojaukseen ja eheyteen.”


Or. <Original>{EN}en</Original>
</Amend>
<Amend>Tarkistus		<NumAm>45</NumAm>
<RepeatBlock-By><Members>Javier Zarzalejos</Members>
</RepeatBlock-By>
<DocAmend>Ehdotus asetukseksi</DocAmend>
<Article>1 artikla – 1 kohta</Article>
<DocAmend2>Asetus (EU) 2021/1232</DocAmend2>
<Article2>10 artikla – 2 kohta</Article2>
	

	Komission teksti
	Tarkistus

	”Sitä sovelletaan 3 päivään huhtikuuta 2028.”
	”Sitä sovelletaan 3 päivään lokakuuta 2027.”

	
	(Vastaava muutos tehdään kaikkialle tekstiin. Jos tarkistus hyväksytään, koko tekstiin on tehtävä teknisiä muutoksia.)


Or. <Original>{EN}en</Original>
<TitreJust>Perustelu</TitreJust>
Riittävä ajanjakso pitkän aikavälin asetusta koskevien toimielinten välisten neuvottelujen loppuunsaattamiselle, oikeudellis-kielellinen viimeistely, kääntäminen kaikille virallisille kielille, virallinen hyväksyminen, julkaiseminen virallisessa lehdessä, voimaantulo.
</Amend>
<Amend>Tarkistus		<NumAm>46</NumAm>
<RepeatBlock-By><Members>Markéta Gregorová</Members>
<AuNomDe>{Verts/ALE}Verts/ALE-ryhmän puolesta</AuNomDe>
</RepeatBlock-By>
<DocAmend>Ehdotus asetukseksi</DocAmend>
<Article>1 a artikla (uusi)</Article>
<DocAmend2>Asetus (EU) 2021/1232</DocAmend2>
<Article2>3 artikla – 1 kohta – a alakohta</Article2>
	

	Komission teksti
	Tarkistus

	
	1 a artikla

	
	-1 a artikla

	
	Korvataan asetuksen (EU) 2021/1232 3 artiklan 1 kohdan a alakohta seuraavasti:

	
	a) käsittely on:

	
	i) ehdottoman välttämätöntä erityisen teknologian käyttämiseksi yksinomaan tiedossa olevan verkossa tapahtuvaan lasten seksuaaliseen hyväksikäyttöön liittyvän materiaalin havaitsemiseksi ja poistamiseksi ja siitä ilmoittamiseksi lainvalvontaviranomaisille ja lasten seksuaalista hyväksikäyttöä torjuville yleishyödyllisille järjestöille;

	
	ii) oikeasuhteista ja rajoittuu teknologioihin, joita palveluntarjoajat käyttävät i alakohdassa vahvistetussa tarkoituksessa;

	
	iii) rajattu sisältötietoihin, jotka ovat ehdottoman välttämättömiä i alakohdassa vahvistettuun tarkoitukseen;

	
	iv) rajattu siihen, mikä on ehdottoman välttämätöntä i alakohdassa vahvistettuun tarkoitukseen;

	
	v) kohdennettu, täsmennetty ja rajattu sellaisiin yksittäisiin käyttäjiin tai tiettyyn käyttäjäryhmään joko käyttäjinä tai tietyn viestintäkanavan tilaajina, joiden osalta on perusteltuja syitä epäillä yhteyttä, vaikka epäsuoraakin yhteyttä, lasten seksuaaliseen hyväksikäyttöön liittyvään materiaaliin ja jotka toimivaltainen oikeusviranomainen on tunnistanut;

	
	vi) henkilöiden välinen viestintä, johon sovelletaan, on sovellettu tai aiotaan soveltaa päästä päähän -salausta, ei kuulu käsittelyn piiriin;


Or. <Original>{EN}en</Original>
</Amend>
<Amend>Tarkistus		<NumAm>47</NumAm>
<RepeatBlock-By><Members>Irena Joveva, Nikola Minchev</Members>
</RepeatBlock-By>
<DocAmend>Ehdotus asetukseksi</DocAmend>
<Article>1 a artikla (uusi)</Article>
<DocAmend2>Asetus (EU) 2021/1232</DocAmend2>
<Article2>Lisätään 3 artiklaan 1 a kohta seuraavasti:</Article2>
	

	Komission teksti
	Tarkistus

	
	1 a artikla

	
	Lisätään 3 artiklaan 1 a kohta seuraavasti:

	
	”1 a. Käytettävät teknologiat eivät saa edellyttää viestien salauksen järjestelmällistä purkamista tai haavoittuvuuksien luomista päästä päähän -salaukseen. Havaitseminen rajoitetaan sellaisiin teknologioihin, jotka jättävät sisällön huomiotta tai joita käytetään paikallistasolla. Niihin ei saa sisältyä järjestelmällistä tekstin seulontaa, ja käytettävissä teknologioissa on oltava vähintään 99,9 prosentin dokumentoitu tarkkuusaste, jotta niitä voidaan pitää riittävän luotettavina.”


Or. <Original>{EN}en</Original>
</Amend>
<Amend>Tarkistus		<NumAm>48</NumAm>
<RepeatBlock-By><Members>Markéta Gregorová</Members>
<AuNomDe>{Verts/ALE}Verts/ALE-ryhmän puolesta</AuNomDe>
</RepeatBlock-By>
<DocAmend>Ehdotus asetukseksi</DocAmend>
<Article>1 b artikla (uusi)</Article>
<DocAmend2>Asetus (EU) 2021/1232</DocAmend2>
<Article2>3 artikla – 1 kohta – b alakohta</Article2>
	

	Komission teksti
	Tarkistus

	
	1 b artikla

	
	-1 b artikla

	
	Korvataan asetuksen (EU) 2021/1232 3 artiklan 1 kohdan b alakohta seuraavasti:

	
	b) tämän kohdan a alakohdan i alakohdassa vahvistettuun tarkoitukseen käytettävät teknologiat edustavat alan viimeisintä teknistä kehitystä ja ovat yksityisyyttä mahdollisimman vähän loukkaavia, myös asetuksen (EU) 2016/679 25 artiklassa säädetyn sisäänrakennetun ja oletusarvoisen tietosuojan periaatteen osalta, ja niitä käytetään ainoastaan havaitsemaan tiedossa olevat kuvat ja videot, jotka ovat lasten seksuaaliseen hyväksikäyttöön liittyvää materiaalia, viesteissä ilman, että niillä voitaisiin päätellä viestien varsinaista sisältöä;


Or. <Original>{EN}en</Original>
</Amend>
<Amend>Tarkistus		<NumAm>49</NumAm>
<RepeatBlock-By><Members>Markéta Gregorová</Members>
<AuNomDe>{Verts/ALE}Verts/ALE-ryhmän puolesta</AuNomDe>
</RepeatBlock-By>
<DocAmend>Ehdotus asetukseksi</DocAmend>
<Article>1 c artikla (uusi)</Article>
<DocAmend2>Asetus (EU) 2021/1232</DocAmend2>
<Article2>3 artikla – 1 kohta – d alakohta</Article2>
	

	Komission teksti
	Tarkistus

	
	1 c artikla

	
	-1 c artikla

	
	Korvataan asetuksen (EU) 2021/1232 3 artiklan 1 kohdan d alakohta seuraavasti:

	
	d) kun on kyse uudesta teknologiasta eli sellaisesta verkossa tapahtuvaan lasten seksuaaliseen hyväksikäyttöön liittyvän materiaalin havaitsemiseen käytettävästä teknologiasta, jota mikään palveluntarjoaja ei ole ennen 2 päivää elokuuta 2021 käyttänyt unionissa numeroista riippumattomien henkilöiden välisten viestintäpalvelujen käyttäjille, jäljempänä ’käyttäjät’, tarjotuissa palveluissa, palveluntarjoaja selvittää toimivaltaiselle viranomaiselle toimenpiteet, jotka se on toteuttanut osoittaakseen noudattavansa asetuksen (EU) 2016/679 VI luvun 1 jakson nojalla nimetyn toimivaltaisen valvontaviranomaisen, jäljempänä ’valvontaviranomainen’, ennakkokuulemismenettelyssä kyseisen asetuksen 36 artiklan 2 kohdan mukaisesti antamia kirjallisia ohjeita;


Or. <Original>{EN}en</Original>
</Amend>
<Amend>Tarkistus		<NumAm>50</NumAm>
<RepeatBlock-By><Members>Markéta Gregorová</Members>
<AuNomDe>{Verts/ALE}Verts/ALE-ryhmän puolesta</AuNomDe>
</RepeatBlock-By>
<DocAmend>Ehdotus asetukseksi</DocAmend>
<Article>1 d artikla (uusi)</Article>
<DocAmend2>Asetus (EU) 2021/1232</DocAmend2>
<Article2>3 artikla – 1 kohta – f alakohta</Article2>
	

	Komission teksti
	Tarkistus

	
	1 d artikla

	
	-1 d artikla

	
	Kumotaan asetuksen (EU) 2021/1232 3 artiklan 1 kohdan f alakohta.


Or. <Original>{EN}en</Original>
</Amend>
<Amend>Tarkistus		<NumAm>51</NumAm>
<RepeatBlock-By><Members>Markéta Gregorová</Members>
<AuNomDe>{Verts/ALE}Verts/ALE-ryhmän puolesta</AuNomDe>
</RepeatBlock-By>
<DocAmend>Ehdotus asetukseksi</DocAmend>
<Article>1 e artikla (uusi)</Article>
<DocAmend2>Asetus (EU) 2021/1232</DocAmend2>
<Article2>3 artikla – 1 kohta – g alakohta – iii alakohta</Article2>
	

	Komission teksti
	Tarkistus

	
	1 e artikla

	
	-1 e artikla

	
	Korvataan asetuksen (EU) 2021/1232 3 artiklan 1 kohdan g alakohdan iii alakohta seuraavasti:

	
	iii) varmistavat, että materiaalista, jota ei ole aiemmin tunnistettu verkossa tapahtuvaan lasten seksuaaliseen hyväksikäyttöön liittyväksi materiaaliksi muilla keinoilla kuin poikkeusta käyttämällä, ei ilman ihmisen ensin suorittamaa varmentamista lähetetä ilmoitusta lainvalvontaviranomaisille tai lasten seksuaalista hyväksikäyttöä torjuville yleishyödyllisille järjestöille;


Or. <Original>{EN}en</Original>
</Amend>
<Amend>Tarkistus		<NumAm>52</NumAm>
<RepeatBlock-By><Members>Markéta Gregorová</Members>
<AuNomDe>{Verts/ALE}Verts/ALE-ryhmän puolesta</AuNomDe>
</RepeatBlock-By>
<DocAmend>Ehdotus asetukseksi</DocAmend>
<Article>1 f artikla (uusi)</Article>
<DocAmend2>Asetus (EU) 2021/1232</DocAmend2>
<Article2>3 artikla – 1 kohta – g alakohta – vii alakohta – 4 alakohta</Article2>
	

	Komission teksti
	Tarkistus

	
	1 f artikla

	
	-1 f kohta

	
	Korvataan asetuksen (EU) 2021/1232 3 artiklan 1 kohdan g alakohdan vii alakohdan 4 alakohta seuraavasti:

	
	4) tiedossa olevan verkossa tapahtuvaan lasten seksuaaliseen hyväksikäyttöön liittyvän tunnistetun materiaalin lukumäärä;


Or. <Original>{EN}en</Original>
</Amend>
<Amend>Tarkistus		<NumAm>53</NumAm>
<RepeatBlock-By><Members>Markéta Gregorová</Members>
<AuNomDe>{Verts/ALE}Verts/ALE-ryhmän puolesta</AuNomDe>
</RepeatBlock-By>
<DocAmend>Ehdotus asetukseksi</DocAmend>
<Article>1 g artikla (uusi)</Article>
<DocAmend2>Asetus (EU) 2021/1232</DocAmend2>
<Article2>9 artikla – 1 kohta</Article2>
	

	Komission teksti
	Tarkistus

	
	1 g artikla

	
	-1 g artikla

	
	Korvataan asetuksen (EU) 2021/1232 9 artiklan 1 kohta seuraavasti:

	
	1. Edellä olevan 3 artiklan 1 kohdan g alakohdan vii alakohdan nojalla toimitettujen kertomusten ja 8 artiklan nojalla toimitettujen tilastotietojen perusteella komissio laatii viimeistään 3 päivänä elokuuta 2023 ja sen jälkeen viimeistään kunkin vuoden 1 päivänä helmikuuta kertomuksen tämän asetuksen täytäntöönpanosta sekä toimittaa ja esittää sen Euroopan parlamentille ja neuvostolle.


Or. <Original>{EN}en</Original>
</Amend></RepeatBlock-Amend>

